Auxerre viste seg som den eneste seriøse utfordreren til Olympique de Marseille i kampen om seriemesterskapet da de i begynnelsen av desember sendte Marseille hjemover med 0–4 i bagasjen. Dét resultatet reduserte Marseilles tabelledelse til to poeng foran Auxerre, og så ut til å ha åpnet opp for konkurranse om seriemesterskapet. Auxerres ambisjoner om å bli seriemestere stoppet imidlertid opp raskt da de bare maktet å sikre seg ett enkelt poeng fra de fire påfølgende seriekampene.